kardosdrur/scandi-wiki huggingface dataset:
Djabir Saïd-Guerni

Djabir Saïd-Guerni (født 29. marts 1977) er en tidligere algerisk mellemdistanceløber. Saïd-Guerni tilhørte verdenseliten i 800 m i 90'erne og 2000'erne. Hans største sejr er en guldmedalje fra VM 2003 i Paris. Dessuten blev Guerni nr. tre både under OL i 2000 i Sydney og under VM i Sevilla i 1999. Hans personlige rekord er på 1.43,09.
Guerni gik på pension som atlet efter flere år med skader..

Eksterne henvisninger 
 http://www.iaaf.org/athletes/biographies/letter=0/athcode=137299/index.html 

Mellemdistanceløbere fra Algeriet
Hassan Bayati

Hassan Bayati (1954 – 2011) var en autodidakt iransk-dansk kunstmaler, der sidst i 90erne skabte sig et navn i Danmark.

Han emigrerede til Danmark i 1984, hvor han arbejdede som svejser i flere år. Derefter fulgte han seriøst sin interesse for kunst og skabte en række moderne arkadiske malerier. Man kan kalde hans kunstneriske indfaldsvinkel for ”naive kloge øjne”.  Mange af Bayatis billeder blev købt af danske offentlige og private organisationer og institutioner, heriblandt DR, TV2, flere aviser, højskoler og museer.

Hassan Bayati led af kræft i de sidste år af hans liv. I 2011 vendte han tilbage til Iran, hvor han døde i sin hjemby, Kermanshah, i en alder af 56.

Eksterne kilder og henvisninger
artguidedenmark.dk 
Udstillinger

Kunstnere fra Iran
Personer døde af kræft
Store Vejleå

Store Vejleå er en å på Københavns Vestegn, der har sin kilde ved den sydøstlige udkant af Porsemosen, og som løber ud i Køge Bugt. Store Vejleådalen er en gammel tunneldal udformet af isen i istiden.

Åens højre/vestlige bred ligger i Høje Taastrup og Ishøj Kommuner, mens den venstre/østlige bred ligger i Albertslund og Vallensbæk Kommuner. Langs Store Vejleå er der både mulighed for at cykle på cykelsti eller at vandre ad  Store Vejleå Trampesti.

Kilder
VisitVestegnen (PDF)  
 Albertslund Nord (PDF)

Vandløb på Sjælland
Høje-Taastrup Kommunes geografi
Ishøj Kommunes geografi
Albertslund Kommunes geografi
Vallensbæk Kommune
Bajram Ajeti

Bajram Ajeti (født 5. maj 1989) er en kosovoalbansk fodboldspiller som spiller for Umeå FC (2020).

Han spillede som angrebsspiller for Kongsvinger. Ajeti er en ung og lovende fodboldspiller, som spiller i angrebet. Han var tidligere i rekrutsystemet til Vålerenga IF.

Fodboldspillere fra Serbien
Fodboldspillere fra Kosovo
Miloš Šarčev

Miloš Šarčev (serbisk: Милош Шарчев; født 17. januar 1964 i Bečej, Serbien) er en IFBB-bodybuilder. Han er eger af det kendte Koloseum Gym i Fullerton i Californien.

Eksterne henvisninger 
 

Sportsfolk fra Serbien
Bodybuildere
Klaverkoncert nr. 2 (Chopin)

Klaverkoncert nr. 2 i F-mol, Op. 21, blev komponeret af Frédéric Chopin i 1830, før han afsluttede sin formelle uddannelse – han var omkring 20 år gammel. Det blev uropført den 17. marts 1830, i Warszawa i Polen, med komponisten som solist. Det var den anden af hans klaverkoncerter, der offentliggjordes (efter Klaverkoncert nr. 1), og dermed fik "nr. 2", selv om den blev skrevet først.

Værket indeholder tre satser typiske for instrumentale koncerter fra perioden:
 Maestoso
 Larghetto
 Allegro vivace

I finalen spiller violinerne på et tidspunkt col legno.

Kildehenvisninger 
 Ledbetter, Steven (1994). Pro Arte: Piano Concerto #2 in F minor .

Eksterne henvisninger 
 

Klaverkoncerter af Frédéric Chopin
Ilija Lupulesku

Ilija Lupulesku (født 30. oktober 1967) er en jugoslavisk/serbisk bordtennisspiller som deltog i de olympiske lege 1988 i Seoul, 1992 i Barcelona, 1996 i Atlanta, 2000 i Sydney og 2004 i Athen.

Lupulesku vandt en sølvmedalje i bordtennis under Sommer-OL 1988 i Seoul. Sammen med Zoran Primorac kom han på en andenplads i doubleturneringen for mænd efter Chen Longcan/Wei Qingguang fra Kina.

OL-resultater 
  1988  Seoul –  Sølv i bordtennis, double mænd .

VM-resultater 
 1988  New Delhi –  Sølv i bordtennis, double mænd.

Eksterne henvisninger 

Bordtennisspillere
Sportsfolk fra Serbien
Sportsfolk fra Jugoslavien
Bordtennisspillere ved sommer-OL 1988
Bordtennisspillere ved sommer-OL 1992
Bordtennisspillere ved sommer-OL 1996
Bordtennisspillere ved sommer-OL 2000
Bordtennisspillere ved sommer-OL 2004
Olympiske sølvmedaljevindere fra Jugoslavien 
Medaljevindere ved sommer-OL 1988
Internationale Tjajkovskij Konkurrence for Unge Musikere

Den Internationale Tjajkovskij Konkurrence for Unge Musikere er junior-afdelingen af den prestigefyldte Internationale Tjajkovskij Konkurrence. Konkurrencen er åben for musikere under 17 år som spiller klaver, violin og cello. Den første, anden og tredje prisvinder får en særlig anbefaling fra Sammenslutningen af Tjajkovskij-konkurrencens Stjerner at gå videre til den senior-afdelingen uden den indledende procedure.

Konkurrencen finder sted i forskellige lande hvert år, hvilket maksimerer muligheden for at deltage i konkurrencen om talentfulde unge musikere fra forskellige geografiske områder. Konkurrencerne har blandt andet været afholdt i Moskva i Rusland, Sendai i Japan, Sankt Petersborg i Rusland, Xiamen i Kina, Kurashiki i Japan, og Suwon i Korea.

Konkurrencen har vist sig at være en mulighed for unge musikere til at blive udsat for sofistikeret publikum, velrenommerede musikere i dommerpanelet, og andre unge musikkolleger fra hele verden. Udover priserne engageres prismodtagerne i koncertrejser arrangeret af organisationskomiteen ved afslutningen af konkurrencen.

Eksterne henvisninger 
Sammenslutningen af Tjajkovskij-konkurrencens Stjerner  

Kultur i Rusland
Klassisk musik
Milorad Čavić

Milorad Čavić (serbisk: Милорад Чавић, født 31. maj 1984 i Anaheim i Californien) er en serbisk-amerikansk svømmer. Čavić studerede ved Turstin High School i Californien, hvor han satte fire CIF-rekorder og en national high school-rekord på 50 m fri, og senere ved Universitetet i Californien, Berkeley, hvor han trænede med Mike Bottom. Čavić repræsenterede Jugoslavien under Sommer-OL 2000 i Sydney og Serbien under Sommer-OL 2008 i Beijing, hvor vandt en sølvmedalje i 100 m butterfly.

Eksterne henvisninger 

 Biografi på The Orange County Register  

Sportsfolk fra Serbien
Svømmere fra USA
Olympiske svømmere fra USA
True Jackson, VP

True Jackson, VP er en amerikansk tv-serie der sendes på Nickelodeon.

Handling 

Serien handler om den 15-årige pige, True, der bliver underdirektør i et stort modefirma, "Mad Style". Men de andre – især den tidligere underdirektør, Amanda – er ikke specielt glade for at se en pige der stadig går i skole, som deres chef. Heldigvis bliver True hurtigt gode venner med direktøren, mr. Madigan, og sekretæren, Oscar. Og så har hun jo også sine to bedste venner, Lulu og Ryan. Og med Trues tre, gode sider, kreativitet, fantasi og gode idéer, klarer hun alle problemer der popper op i modeindustrien. For hun blev jo ikke underdirektør som 15-årig for ingenting.

Figurer 
 True Jackson (Keke Palmer) er hovedpersonen. Hun er den 15-årige underdirektør i firmaet, "Mad Style". Hun bor med sin mor og far i New York. Hendes to bedste venner er Lulu og Ryan. Desuden har hun en overgang været vild med postudbringeren fra firmaet, Jimmy, og i en dreng fra skolen, Justin, også kendt som "Lille Shakespeare".

 Lulu (ukendt efternavn) (Ashley Argota) er Trues bedste veninde. Hun er også Trues sekretær i fritiden, på "Mad Style". Hun er bange for duer, men elsker ponyer. Lulu er meget uintelligent 

 Ryan Laserbeam (Matt Shively) er Trues anden bedste ven. Han er sjov og charmerende (til tider), og en god ven. Han er lidt klodset, men det er også lidt det der gør ham sjov.

 Max Madigan (Greg Proops) er direktøren for "Mad Style". Han er en god ven med True Jackson. Han er venlig og imødekommende, og altid glad for alles meninger og nye idéer. Og så virker han som en anden far for True på "Mad Style".

 Amanda Cantwell (Danielle Bisutti) er den tidligere underdirektør på "Mad Style". Hun er ikke altid gode venner med True, men somme tider er hun god at snakke med. Hun vil gerne sætte sig selv i godt lys – i hvert fald bedre lys – men det lykkes næsten aldrig. Men det tager mr. Madigan sig ikke af.

Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Nickelodeon
Ned's Universalhåndbog i Skoleoverlevelse

Ned's Universalhåndbog i Skoleoverlevelse (originaltitel: Ned's Declassified School Survival Guide), normalt bare kaldet "Ned's", er en tv-serie, der bliver sendt på Nickelodeon.

Handling
 
Serien handler om folkeskoleeleven, Ned, der prøver at lave en universalhåndbog i skoleoverlevelse. Han får hjælp fra sine to bedste venner, Cookie og Moze. Alle der mangler tips kommer til ham, og han har alt lige fra "Sådan overlever du gymnastik" til "Sådan overlever du bøller".

Personer
Ned Bigby (Devon Werkheiser) er hovedpersonen. Han giver tips til alle, der mangler, imens han udvikler "Ned's Universalhåndbog i Skoleoverlevelse". Han hænger ud sammen med sine to bedste venner, Cookie og Moze, på den folkeskole de alle går på, "James K. Polk Middle School", opkaldt efter den elvte amerikanske præsident.

Simon Nelson "Cookie" Cook (Daniel Curtis Lee) er en af Neds bedste venner der går på skolen. Han er lidt nørdet, og går med briller hvori der er indbygget computer.

Jennifer "Moze" Mosely (Lindsay Shaw) er den anden af Neds to bedste venner på skolen. Hun er smart og populær, men vil hellere hænge ud med sine venner end med de populære. Hun er klog, men skør hvis hun bliver forelsket.

Eksterne henvisninger
 

Tv-programmer fra Nickelodeon
Sitcoms
Maija Kovalevska

Maija Kovalevska (21. september 1979 i Riga i Lettiske SSR) er en lettisk sopran-operasanger. Hun studerede hos den italienske sopran Mirella Freni.

Kovalevska steg til international berømmelse i 2006 efter at have vundet Operalia, der dømtes af Plácido Domingo. Hun havde sin Metropolitan Opera-debut i 2006, først i stjernerollen som som Mimi i Puccinis La Bohème under ledelse af Domingo, og senere som Eurydike i Glucks Orfeus og Eurydike. I 2011 medvirkede hun som Michaela i Royal Opera Houses 3D-filmproduktion af Bizets Carmen.

Kildehenvisninger

Eksterne henvisninger
Maija Kovalevskas officielle hjemmeside  
Biografi hos Naxos 
Metropolitan Opera biografi  

Personer fra Riga
Operasangere fra Letland
Sopraner
Bojan Djurdjic

Bojan Djurdjic (født 13. maj 1984) er en serbisk terræncyklist.

Sejre

2006 
 Serbisk og montenegrinsk mester i rundbane olympisk format.

2008 
 Serbisk mester i rundbane olympisk format.

Kilder

Eksterne henvisninger 

Mandlige cykelryttere fra Serbien
Vanes Durman

Vanesa V. Durman (født 28. juni 1990) er en serbisk terræncyklist.

Sejre

2008 
 Serbisk mester i rundbane olympisk format.

Kilder 

Mandlige cykelryttere fra Serbien
Andrea Lekić

Andrea Lekić (født 6. september 1987 i Beograd, Jugoslavien) er en serbisk håndboldspiller. Hun spiller for Serbiens kvindehåndboldlandshold og ŽRK Budućnost Podgorica

I 2013 blev Lekic stemt som verdens bedste håndboldspiller, da hun vandt sølvmedalje ved VM med landsholdet og EHF Champions League med hendes klub Győri Audi ETO KC. Hun var også en af kandidaterne til 2011 verdens bedste håndboldspiller tildeling og til sidst kom fjerde ved at tjene 18 procent af de samlede stemmer.

Hun er hovedarrangør af "Andrea Lekic" håndbold akademi for børn, som debuterede med succes i 2013, og hun har alvorlige ekspansionsplaner i fremtiden. Hun er uddannet ved Det Naturvidenskabelige Turisme og Hotel Management og fik titlen Bachelor i Økonomi, og hun studerer på Det Naturvidenskabelige Sports.

Kilder

Eksterne henvisninger 

 
Europacupstatistik 

Håndboldspillere fra Serbien
Personer fra Beograd
Håndboldspillere fra Győri Audi ETO KC
Djordje Teodorovic

Djordje Teodorovic (født 22. januar 1972) er en serbisk tidligere håndboldspiller og nuværende træner.
 
Teodorovic spillede håndbold for Metaloplastika Šabac og R.K. Sirmium i Sremska Mitrovica i Jugoslavien, H.C. Vöslauer i Bad Vöslau i Østrig og Bækkelagets SK. Han var midt-bagspiller.

Efter den aktive karriere har Teodorovic været træner for Oppsal Håndball i Oslo, Ferrobus Mislata i Valencia i Spanien, Hatten/Sandkrug i Tyskland, Nit/Hak HK i Nittedal og Toten HK.

Djordje Teodorovic har fra 2009 til 2015 været træner for Oppsal Håndballs damehold som før sæson 2012/2013 spillede i den norske eliteserie.

Djordje Teodorovic arbejdet også som daglig leder ved Oppsal Håndball i tre år (2012 til 2015). Fra 1.september 2015 til 30.juni 2018 har Teodorovic været ansatt som administrasjonssjef i Drammen Håndballklubb.

Efter 23 år i vesteuropæisk håndbold (heraf 19 i Norge) besluttede Teodorovic at vende tilbage til Serbien og moderklubben.

Fra 1. juli 2018 har han været ansat som hovedtræner i Metaloplastika Šabac.

Eksterne henvisninger 

Håndboldspillere fra Serbien
Håndboldtrænere
Godfrey (komiker)

Godfrey C. Danchimah, Jr. (født 21. juli 1969), professionelt kendt som Godfrey, er en amerikansk komiker og skuespiller, der har optrådt på BET, VH1, Comedy Central og spillefilm som Soul Plane , Original Gangstas, Zoolander og Johnson Family Vacation.

Filmografi 
 Original Gangstas – Marcus
 Joe's Apartment – Cockroach (voz)
 Chain Reaction – Chidi Egbuna
 In the Weeds – Stan
 30 Years to Life – Comedian
 Zoolander – Janitor Derek
 Johnson Family Vacation – Motorcycle Cop
 Soul Plane – Gaeman
 The Cookout – Jasper
 Short Fuse – Dogan
 Virginia – Griffin
 Phat Girlz – Akibo
 Stand Up – Dante
 Careless – Sabio
 A Dennis the Mence Christmas – Santa/Bob The Angel
 Show Stoppers – Final Judge
 The Sweep – Jerome
 Unemployed – Jamal

Eksterne henvisninger 
 Officielle Hjemmside
 
 Comedy Central entry for Godfrey 

Komikere fra USA
Skuespillere fra USA
Missi Pyle

Andrea Kay "Missi" Pyle (født 16. november 1972) er en amerikansk skuespillerinde og sangerinde. Hun har optrådt i flere film, herunder Galaxy Quest, Dodgeball: A True Underdog Story, Big Fish, Charlie og chokoladefabrikken og Harold & Kumar Escape from Guantanamo Bay. Hun er også den anden halvdel af Smith & Pyle, et country-rock band, med skuespillerinden Shawnee Smith.

Eksterne henvisninger 

 

Skuespillere fra USA
Tv-skuespillere fra USA
Bluse

En bluse (fra tysk bluse, af fransk blouse) er en løstsiddende trøje, der poser ud over taljen. 

Blusen kendes fra nordisk klædedragt (islandsk: stakkr) fra bronzealderen (Egtvedpigen, Skrydstruppigen) til og med romersk jernalder. Den er kortere end en kjortel og når under hoften eller midt på låret. 
Den bruges især af kvinder og var arbejdsdragt for mænd og påklædning for drenge (blusekjole). En bluse er traditionelt lavet af lærred.

Kilder/referencer

Litteratur 
Ulla Mannering: "Sidste skrig" (kronik i Skalk 1999 nr. 4, s. 20-27)

Eksterne henvisninger 

Ordbog over Det danske Sprog; opslag: Bluse
Svensk etymologisk ordbok (1922), s. 49; opslag: Blus
Aggerkanalen

Aggerkanalen var et indløb til Limfjorden fra Vesterhavet, der opstod ved stormfloden den 3. februar 1825. Den fra begyndelsen smalle åbning udvidedes efterhånden og tiltog både i bredde og dybde, så at den snart blev sejlbar, og 1834 passeredes kanalen af det første skib, 1849 havde den nået en bredde af ca. 440 m og var indtil 2,5 m dyb. Sejladsen igennem den var især livlig i 1850’erne, ja der var endog på den tid en direkte dampskibsforbindelse med England gennem Aggerkanalen. Højdepunktet nåede sejladsen 1855, da kanalen passeredes af 1805 skibe, og den havde en dybde af indtil 2,5 m. Men derefter aftog dybden, og sejladsen svandt ind, indtil den midt i 1860’erne helt ophørte, da en ny stormflod 1863 atter gennembrød tangen og dannede Thyborøn Kanal syd for Agger. Fra det øjeblik tilsandede den sidste mere og mere (1866 havde den dog endnu en dybde af henved 1,5 m), og fra 1877 var løbet helt forsvundet.

I den tid, Aggerkanalen var sejlbar, bevirkede den en voldsom udvikling i sejladsen i den vestlige del af Limfjorden. Den tidligere skudehandel fra den jyske vestkyst i Thy til Norge kunne nu ske fra steder inde i Limfjorden, og der udviklede sig snart en række nye ladepladser, hvor virksomme folk udnyttede den nye mulighed. Blandt sådanne nye steder kan inden for Thisted tolddistrikt nævnes Krik, Oddesund, Tambohuse, Hindsels, Gravgård, Doverodde, Visby å, Gudnæs strand, Vilsund, Hovsør og Øsløs.

Som et eksempel på den skibsfart, der udviklede sig, kan nævnes, at Holstebros daværende ladeplads Struer i 1851 havde 14 fartøjer med 260 kommercelæsters tonnage, og at ladepladsen blev anløbet af 152 fra udenlandske steder, hvoraf 95 fra Norge, 36 fra England og 13 fra Altona.

Litteratur 

Thomas Bloch Ravn: "Gennembrud" (kronik i Skalk 1993 nr. 3; s. 18-24)

Eksterne henvisninger 

J. Chr. Petersen: "Om Aggertangen før og nu" (Geografisk Tidsskrift, Bind 1; 1877)

Noter 

Kanaler i Danmark
Limfjorden
Thyborøn Kanal

Thyborøn Kanal er  det nuværende indløb fra Vesterhavet til Limfjorden ved nordenden af  Thyborøn by,  og adskiller Agger Tange mod nord, fra Harboøre Tange mod syd. Den er ca. 1 kilometer bred og 3 km lang.

Historie
Tangen var oprindelig sammenhængende, med undtagelsesvise gennembrydninger, der lukkede sig igen, indtil Aggerkanalen opstod ved stormfloden den 3. februar 1825. 

Thyborøn Kanalen, eller sundet opstod 1863 efter en stormflod 1862, der en tid satte hele Agger-tangen under vand; men som endte med at efterlade to nye indløb henholdsvis nord og syd for den da næsten helt tilsandede Aggerkanal. Af disse har det sydlige holdt sig, medens det andet igen fyldtes. Det fra begyndelsen meget smalle løb udvidedes efterhånden, så at det kunne besejles og afløse den nu helt tilsandede Aggerkanal. På denne måde fremstod den nuværende Thyborøn Kanal, og 1868 besejledes den allerede af 288 skibe. Uden for kanalen ligger imidlertid en revle, på hvilken der indtil 1892 kun var 2,2 m vand, men over denne dannedes ved sandpumpning efterhånden et løb med 3,8 m vanddybde. Fra  1875 til 1933 blev der  etableret høfder som senere blev udbygget til havmoler.

I  1946 vedtog Rigsdagen den såkaldte Thyborønlov, der handlede om at etablere  en sluse for at regulere vandstanden i Limfjorden og  sikre tangerne,  havn  og kanal mod stormflod og oversvømmelse. Arbejdet med etablering af slusen blev standset i 1954  pga. besparelser, og man overvejede  om det var nødvendigt at lukke kanalen. Projektet blev endeligt opgivet da Thyborønloven blev  ophævet i 1970.

Eksterne henvisninger 

 Thyborøn Kanal og Vestlige Limfjord   kystdirektoratet oktober 2014, hentet 26. august 2017
 
 J. Chr. Petersen: "Om Aggertangen før og nu" (Geografisk Tidsskrift, Bind 1; 1877)

Kanaler i Danmark
Limfjorden
Kanal
Nørrejyske Ø
Cornelius Gurlitt

Cornelius Gurlitt henviser til:

 Cornelius Gurlitt (komponist) (1820–1901) – tysk komponist
 Cornelius Gurlitt (kunsthistoriker) (1850–1938) – tysk arkitekt og kunsthistoriker
 Cornelius Gurlitt (kunstsamler) (1932–2014) – tysk kunstsamler
Paul Walker

Paul William Walker IV (født 12. september 1973, død 30. november 2013) var en amerikansk skuespiller. Han blev kendt i 1999 i den populære film Varsity Blues, mens hans endelige filmgennembrud var i 2001 i The Fast and the Furious som Brian O'Conner. I selskab med bl.a. Vin Diesel og Michelle Rodriguez høstede han stor succes i de yderligere fire Fast and Furious efterfølgere. Hans andre store roller var bl.a. Eight Below, Into the Blue, She's All That og Takers. Han har også optrådt i National Geographic Channel serien Expedition Great White.

Walker begyndte sin karriere som model som 2-årig. Efterfølgende begyndte han at medvirke i diverse tv-reklamer og tv-programmer, deriblandt sæbeoperaen The Young and the Restless. I 1986 begyndte hans filmkarriere i gyser-komedien Monster in the Closet, og den første hovedrolle fik han i 1998 i filmen Meet the Deedles.

Liv og Uddannelse 
Walker er født i Glendale i Californien og opvokset i San Fernando Valley. Hans herkomst var irsk, engelsk og tysk. Han var religiøst opdraget i Mormonkirken og gik også på den kristne skole, Village Christian High School, hvor han graduerede i 1991. Efter high school studerede han marinbiologi. Walker dyrkede også meget sport, bl.a. surfing og fodbold og udviklede senere hen en passion for martial arts, jujutsu og taekwondo. Walker fik den 4. november 1998 datteren Meadow Rain Walker, sammen med kæresten Rebecca.

Død 
Den 30. november 2013 deltog Walker og Roger Rodas] i velgørenhedsarrangementet 'Reach Out Worldwide' til fordel for ofrene for Tyfonen Haiyan. Efter arrangementet kørte de afsted i en røde Porsche Carrera GT, men Rodas, som førte bilen, mistede kontrollen over bilen og kørte ind i et vejtræ i Valencia, Santa Clarita, hvor bilen brød i brand. Politiet erklærede begge dræbt på stedet, da begge var forbrændt til ukendelighed. Senere kom det frem, at Walker havde været i live, da bilen brød i brand, men sandsynligvis ikke ved bevidsthed.

Filmografi

Film

Referencer

Eksterne henvisninger 

 

Skuespillere fra Californien
Omkomne ved trafikulykker i USA
Amerikanere i 1900-tallet
Amerikanere i 2000-tallet
Cornelius Gurlitt (kunsthistoriker)

Cornelius Gurlitt (født 1. januar 1850, død 17. juni 1938) var en tysk kunsthistoriker og søn af maleren Louis Gurlitt.

Gurlitt, en vidtspændende, solid og meget produktiv kunsthistorisk forfatter, blev 1893 professor ved den tekniske højskole i Dresden. Blant hans værker er: Geschichte des Barockstiles, des Rokoko und des Klassicismus (3 bind, 1886-89), Andreas Schlüter (1891), Die Baukunst Spaniens (3 bind, 1895-99), Die Baukunst Frankreichs (1899-1900), Die deutsche Kunst des 19. Jahrhunderts (1899, 3. oplag 1907), Geschichte der Kunst (2 bind, 1902). Endelig kom det store værk Kirchen fra 1906 og frem; fra 1905 redigerede han monografisamlingen Die Kultur.

Eksterne henvisninger 

Kunsthistorikere fra Tyskland
Faglitterære forfattere fra Tyskland
Tyskere i 1800-tallet
Tyskere i 1900-tallet
Jøder fra Tyskland
Cornelius 2
Vladislav Besborodov

Vladislav Jurjevitj Bezborodov (russisk: Владисла́в Ю́рьевич Безборо́дов, født 15. januar 1973) er en russisk fodbolddommer. Han har dømt internationalt under det internationale fodboldforbund FIFA siden 2009, hvor han siden 2010 har været indrangeret som kategori 2-dommer, der er det tredjehøjeste niveau for internationale dommere.

Kampe med danske hold 
 Den 30. juli 2009: Kvalifikation til Europa League: Rabotnicki – OB 3-4.

Referencer 

Kampoversigt 

Fodbolddommere fra Rusland
Samoaøerne

Samoaøerne er et arkipelag på 3.030 km² i det sydlige Stillehav, som er en del af Polynesien og den større region Oceanien. På øerne bor der cirka 250.000 mennesker, som taler sproget samoansk, har en fælles kultur kaldet fa'a Samoa og en unik regeringsform kaldet fa'amatai.

I kolonitiden blev øgruppen og dets folk delt mellem vestlige magter, og i nutiden er øerne opdelt i to nationalenheder: Den selvstændige nation Samoa i den vestlige del af arkipelaget og territoriet Amerikansk Samoa mod øst. Mellem de to områder er der en strækning på 64 km over havet. De fleste beboere er fuldblods samoanere og udgør en af de største grupper af polynesiere i verden.

Historisk set har man sporet mennesker på Samoaøerne tilbage til omkring 1000 f.Kr. Der er tale om lapitafund ved en kaj i Mulifanua på Upolu-øen. I nyere tid er de første vesteuropæere, der kom til Samoaøerne, den franske opdagelsesrejsende Louis Antoine de Bougainville og hans folk i 1768. De kom til de østlige af øerne, som Bougainville døbte Navigatorøerne. Dette navn blev brugt af europæiske missionærer til omkring 1845 og i officielle europæiske beskrivelser til omkring 1870.

Noter 

Øgrupper i Stillehavet
José Kelvin de la Nieve

José Kelvin de la Nieve Linares (født 22. august 1986 i Los Alcarrizos, Den Dominikanske Republik) er en mongolsk amatørbokser, som konkurrerer i vægtklassen let-fluevægt. De la Nieve har ingen større internationale resultater, og fik sin olympiske debut da han repræsenterede Spanien under Sommer-OL 2008. Her blev han slået du i første runde af Luis Yáñez fra USA i samme vægtklasse. Han har også diverse mindre medaljer, blanst andet en sølvmedalje og en bronzemedalje fra Europamesterskabet, og en bronzemedalje fra Middelhavslegene i 2005.

Eksterne henvisninger 
 Interview 

Boksere fra Dominikanske Republik